Publication: Magyar Közlöny
Issue: MK-2002-7 (Year: 2002, Number: 7)
Era: 1990-2004
Section: [Melléklet a 18/1995. (VI. 6.) IKM rendelethez]
Paragraph Index: 104

3. A szakmai vizsgán számon kérhetõ feladatok a szint megjelölésével Írásbeli vizsga: Az írásbeli központi tételsort az Oktatási Minisztérium hagyja jóvá. A tételeket a jelölt a vizsgán kapja meg. Az írásbeli vizsga az alábbi témacsoportokból kiadott feladatokból áll: — A számítógép üzemeltetése, általános célú felhasználói programok alkalmazása — Minõségbiztosítási rendszer alkalmazása — CAD feladatok végzése — CAM feladatok végzése — Mûszaki gazdasági menedzsment feladatok végzése — Mûszaki és reklámdokumentumok készítése feladatcsoportok követelményei alapján összeállított problémakifejtõ és tesztfeladatok. Gyakorlati vizsga: A gyakorlati vizsga szakdolgozat készítésébõl és annak számítógépes prezentációval összekötött megvédésébõl áll, melynek során a hallgató bizonyságot tesz elõadói, érvelés- és tárgyalástechnikai készségérõl, számítástechnikai alapismereteirõl. A szakdolgozatok tárgya komplex, számítógéppel segített tervezési és dokumentálási feladat. A szakdolgozatokat csak a képzõintézmény által jóváhagyott témában lehet benyújtani, legkésõbb a képzés befejezését követõ 1 évig. A szakdolgozatokat, a szóbeli vizsgát megelõzõen legalább 15 nappal az elõzetes szakmai bírálattal együtt a vizsgabizottság elnökének rendelkezésére kell bocsátani. A vizsgabizottság elnöke vizsgálja, hogy a kitûzött feladat nehézségi foka megfelel-e az elvárható szintnek és a dolgozat eleget tesz-e a formai követelményeknek. Szóbeli vizsga: A szóbeli vizsgára bocsátás feltételei: legalább elégséges minõsítésû írásbeli és gyakorlati vizsga. A szóbeli vizsga válaszadás a vizsgakövetelmények alapján összeállított, elõre kiadott tételsorokból húzott kérdésekre. A szóbeli vizsga kérdéseit a III. pontban megadott témakörök figyelembevételével állítják össze. A szóbeli vizsgarészen a vizsgázó a szakképesítésért felelõs miniszter által meghatározott tantárgyakból és tételek alapján ad számot tudásáról. A tételek központilag kerülnek kiadásra. A vizsgán semmiféle segédeszköz nem használható. Nem bocsátható szakmai vizsgára az a jelölt, akinek szakdolgozatát nem javasolták elfogadásra.

Source: https://magyarkozlony.hu/hivatalos-lapok/cb2ebc0b6dbb8e48ff71d94779c5543e9c9fb16b/dokumentumok/8a53cfbd2bddeb3d95c0bcb58b6d035f734a71b3/letoltes